  Анжелика Тихонова корреспондент Быдӟым Атыкай ож вакытэ улэм ӵыжы-выжыосты тодэ вайыса, «Удмурт Кенеш» огазеяськон «Нокин ӧз вуны, номыр уз вуны» вотэс акцие пыриськыны ӵектэ. Со сярысь огазеяськонлэн «ВКонтакте» мерлыко вотэсысь огиназ ивортэмын. Гажано эшъёс! Азьпалан - Быдӟым Вормон Нунал! Жаляса верано, шаерамы кылдэм югдурен сэрен, таӵе дано празднике коркан пуконо луиськомы. Ойдолэ та висъям дырмес пайдаен ортчытом «Удмурт Кенеш» огазеяськонАкцие пыриськон понна ож мышкын тыршем удмурт калык сярысь, вормыса бертэм батыръёс, ож бусыын бырем солдатъёс сярысь видеосуредэз яке туспуктэмъёсты мерлыко вотэсъёсысь бамъёсы поттоно, улэм-вылэмзы сярысь вакчияк гожтоно но одно ик #НокинӦзВуны #НомырУзВуны хештегъёс пуктоно. Бӧрысь быдэстэм ужъёсты «Удмурт Кенеш» огазеяськонлэн мерлыко вотэсъёсысь бамъёсаз интыялозы.  Тодэ вайытом, Удмуртиын фронтысь ужкагазъёсын архивез усьтӥзы. Эшшо Удмуртилэн кунлыкезлы 100 ар тырмонлы сӥзьыса, элькунысь йӧскалык политикая министерство но ивортодэтъя «Удмуртия» агентство ваче вылысь «Удмуртилэн ошмесъёсыз» («Родники Удмуртии») ӵектос малпазы. Отын котькуд адями ачиз яке ӵыжы-выжыез сярысь вераны быгатэ. Тегъёс: Ижкар Удмуртия УдмуртКенеш удмуртъёс ВормонНунал БыдӟымАтыкайож  